messages: Vaata antud uudislugu ja koosta üks või kaks lauset, mis võtavad kokku selle sisu. Vasta alati eesti keeles ja ainult kokkuvõttega!
  
  Tekst:
  
  Eelarve on 6,2 miljardit krooni suurem kui käesoleval aastal, aga alustame sellest, millega arutelu lõppes ehk peaminister Andrus Ansipi esinemisega peaminister nentis. See on meie eduka majanduseelarve. Majanduskasv on teinud võimalikuks ammuoodatud pensionitõusu ning mitmed teised olulised sotsiaalpoliitilised sammud. Pensionitõus moodustab riigieelarve kasvust enam kui veerandi ehk absoluutsuuruses 1,7 miljardit krooni. Vanemahüvitis on olnud suureks abiks igale noorele perele. Nüüd pikeneb vanemahüvitise maksmine 15-le kuule. Ansip rõhutas ka tulumaksumäära vähenemist ja tulumaksuvaba miinimumi tõusmist. Jaanus Männik Rahvaliidust juhtis tähelepanu sellele, et eelarves pööratakse rohkem kui kunagi enne tähelepanu sotsiaalse tasakaalu tekkimisele. Nimetati tasuta koolitoitu, raha päästeametile ja muud. Ain Seppik Keskerakonnast tõi välja veel ühe aspekti. Kindlasti väärib seekord märkimist ka asjaolu, et koalitsioon on 2006. aasta riigieelarves arvestanud ka mitmete opositsiooni muudatusettepanekutega. Opositsioon leidis ka kiidusõnu eelarve ja koalitsiooni aadressil, kuid teadagi mitte ainult sotsiaaldemokraat Eiki Nestor. Et kui me lahendasime nagu tuletõrjujate kodus tulekahju ära jäid need küsimused lahendamata nii politseis, vangivalvurite puhul, tolliametnike puhul jääb küsimuseks järgmiseks aastaks nende inimeste puhul, kes töötavad lastekodudes ja küllaldane, ei ole ka see abi, mida riik annab kohalikele omavalitsustele selleks, et maksta ja ühtlustada lasteaednike palku. Teine tõsine põhjus on see, et olukorras, kus tänu Euroopa liitu astumisele tõesti majandusseis on väga hea ja raha nagu jagub ei ole püütudki lahendada ühtegi küsimust, mida mina võib-olla isegi sõnaga reform ei ülistaks, vaid nimetaks lihtsalt pikaajalisteks kavadeks ja nendest kõige teravamat riigieelarvelist tähelepanu vajaksid need muudatused, mida on vaja teha tervishoius. Opositsiooni põhikriitika oligi täna suunatud sellele, et valitsus ei oska suurte summadega õieti käituda. Helir-Valdor Seeder Isamaaliidust. Eesti majanduse kiire kasv ei ole aga igavene just majanduse kasvu ajal, kui on olemas vajalikud vahendid, tuleb investeerida ja mõelda riigi arengule pikemas perspektiivis. Kahjuks on järgmise aasta eelarve orienteeritud liialt kulutamisele ja valitsus lükkab edasi mitmete oluliste ja hädavajalike otsuste tegemise. Ja muidugi ei pääsetud ka omavahelise sõnasõjata. Taavi Veskimägi Res Publicast kinnitas taas, et kui koalitsioonilepe sõlmiti ja palju asju kokku lubati, polnud teada, kas seda raha ikka on. Ma arvan, et kõik koalitsioonipoliitikud, kes ütlevad, et nad teadsid, et majandus kasvab palju rohkem kui rahandusministeeriumi, IMF-i või ka Eesti Panga analüütikud seda kevadel ette oskasid näha. Ilmselt see on bluff. See oli õnn, aga eks poliitikas õnne peab olema. Minu jaoks teeb muidugi muret, et see sülle kukkunud raha on jagatud laiali kuid tegelikult vundamenti tuleviku jaoks selle eelarvega pandud ei ole, et ka antud raha kasutades läheks tulevikus Eesti riigil täpselt sama hästi, kui seda on läinud sellel aastal ja loodetavasti äheb ka järgmisel aastal. Ning reformierakondlane Meelis Atonen vastab. Mind üllatab, kui endine rahandusminister teatab siin saalis, et ei tema ega mitte keegi ei saa pool aastat majanduse arenguid ette teada ette prognoosida. Teate, minu arvates näitab see, et me oleme mingil hetkel väga vale inimese kätte usaldanud Eesti rahanduse juhtimise sest rahandust rahandusminister peaks ikka suutma vähemalt aasta ette prognoosida küll. Res Publica ja sotsiaaldemokraadid eelarvet ei toetanud, isamaalased jäid erapooletuks. Häältega 56 24 vastu on järgmise aasta eelarve vastu võetud.
messages: user
messages: Riigikogu võttis vastu 2006. aasta riigieelarve.
messages: assistant